Source: http://www.druckeria.ro/tag/sefanaia/
Timestamp: 2019-11-13 12:45:13+00:00

Document:
sefanaia Archives - Druckeria
GALERIE FOTO: Timișoara Saracens – CSM Olimpia București 34-10
Timișoara Saracens s-a calificat în cea de-a treia finală de Superligă din ultimele patru sezoane. Bănățenii s-au impus astăzi, în Ronaț, cu 34-10 în fața celor de la CSM Olimpia București, în prima semifinală. Învingătorii au reușit trei eseuri, prin Brian Sefanaia, Dorin Lazăr și Stephen Shennan, restul punctelor fiind aduse de Valentin Calafeteanu din lovituri de picior. Ultimul act al sezonului intern va avea loc săptămâna viitoare, la Baia Mare, adversarul timișorenilor urmând a fi cunoscut în puțin timp.
Vă oferim o amplă galerie foto de la jocul de astăzi, realizată de reputatul fotoreporter Constantin Duma (Agerpres):
Filed Under: Rugby, Stire de ultima ora Tagged With: csm olimpia bucuresti, lazar, ronat, rugby, sefanaia, shennan, superliga, timisoara saracens, valentin calafeteanu
Încă un pas până la titlu! Timișoara Saracens câștigă clar semifinala cu CSM Olimpia București
Timișoara Saracens s-a calificat fără mari emoții în finala Superligii de rugby. Bănățenii au învins astăzi, în Ronaț, cu 34-10 pe CSM Olimpia București, la capătul unui meci în care diferența s-a făcut încă din prima repriză. Formația pregătită de Grainger Heikell își așteaptă adversara din ultimul act, Știința Baia Mare și CSA Steaua București luptându-se în a doua semifinală la această oră.
Pe terenul impracticabil de pe fostul „Electromotor”, gruparea din capitală a început mai bine. În minutul 13, Florin Vlaicu a produs prima modificare a tabelei, dintr-o lovitură de pedeapsă. Tot printr-o penalitate au răspuns și timișorenii, un minut mai târziu, Calafeteanu trimițând printre „bețe”.
Timișoara Saracens a ieșit din ce în ce mai mult la joc, iar în minutul 22, Fonovai a primit o pasă perfectă de la Umaga, dar a scăpat balonul la doi metri de terenul de țintă al vizitatorilor. A fost faza care a anunțat primele două eseuri bănățene. În minutul 30, Brian Sefanaia a culcat balonul, iar Calafeteanu a adus și transformarea. Cinci minute mai târziu, Dorin Lazăr a reușit a doua încercare a meciului, iar Calafeteanu a reușit din nou conversia. Același Calafeteanu a stabilit și rezultatul primei reprize, 20-3, după o nouă lovitură de pedeapsă transformată.
Timișoara Saracens a mărit distanța în debutul reprizei secunde, Stephen Shennan finalizând cu eseu poate cea mai frumoasă fază a meciului, aripa bănățenilor fructificând o minge de urmărire trimisă de Jody Rose peste întreaga apărare a bucureștenilor. Timișorenii au evoluat apoi zece minute în inferioritate numerică, după galbenul încasat de Conache, iar CSM Olimpia a profitat de acest avantaj, găsind drumul spre eseu, prin Țiglă. Principalul transformeur al echipei naționale, Florin Vlaicu, a adus și cele două puncte suplimentare: 25-10.
Timișorenii au gestionat însă foarte bine acest moment delicat și s-au distanțat decisiv, prin trei lovituri de pedeapsă transformate de Valentin Calafeteanu, care au urcat scorul la 34-10, stabilind și scorul final.
Timișoara Saracens: Militaru, Căpățână, Țăruș, Lazăr, Drenceanu, Ianuș, Rus, Burcea (C), Calafeteanu, Rose, Shennan, Umaga, Sefanaia, Fonovai, Conache. Au mai intrat Kinikinilau, Rădoi, Mariș, Lemnaru, Zaharia și Taupaki.
CSM Olimpia București: Nere, Beca, Iacob, Rațiu, Agiacai, V. Dragoș, Mitu, A. Ion (C), Țiglă, Ivan, Atelea, Vlaicu, Sola, Fahiua, Stătulescu. Au mai intrat Tongia, Gordaș, Tudor, Sobota, Ispir, T. Conache.
Filed Under: Rugby, Stire de ultima ora Tagged With: calafeteanu, csm olimpia bucuresti, florin vlaicu, sefanaia, shennan, superliga, timisoara saracens, umaga

References: CSM 
 CSM 
 csm 
 CSM 
 CSM 
 CSM 

CSM 
 csm